**** ****

**JAVNI RAZPIS ZA IZVAJANJE INVESTICIJE: ZAGOTAVLJANJE JAVNIH NAJEMNIH STANOVANJ**

**»SPREMEMBA NAMEMBNOSTI DELA OBSTOJEČIH VEČSTANOVANJSKIH STAVB V SOSESKI ČRNUŠKI BAJER V 11 OSKRBOVANIH STANOVANJ«**

**PODATKI O PROJEKTU**

Javni stanovanjski sklad Mestne občine Ljubljana je z družbo ZL Living d.o.o. dne 11.10.2023 sklenil Prodajno pogodbo, katere predmet je nakup poslovnih prostorov v tretji podaljšani gradbeni fazi, skupaj z zunanjimi zelenimi površinami in 21-timi parkirnimi mesti. Za poslovni prostor je bilo v nadaljevanju pridobljeno gradbeno dovoljenje za spremembo namembnosti v 11 oskrbovanih stanovanj.

V soseski Črnuški bajer, v prvi kletni etaži bloka A1 in A2, na naslovu Cesta Ceneta Štuparja 135 in 137, kjer se nahaja predmetni prostor je zasnovano 11 oskrbovanih stanovanj, od tega šest dvosobnih, štiri enosobna in eno dvoinpolsobno stanovanje. Vsa stanovanja se preko manjšega vrta prosto odpirajo proti bajerju, kar omogoča padec terena, v katerega se stavba zajeda. Oskrbovana stanovanja so umeščena v obstoječ raster stanovanj v gornjih etažah, nanizana so zaporedno, ob skupnem vzdolžnem hodniku, ter orientirana enostransko na JV, torej proti bajerju.

Stanovanja s pripadajočo zunanjo ureditvijo so zasnovana tako, da je zagotovljena univerzalna uporaba objektov in dostopnost vsem ljudem. Dostopi, prehodi, povezovalne poti, vrata ter vertikalne povezave (stopnice, klančine) so predvideni na način, da bo ljudem s posameznimi funkcionalnimi ovirami omogočena samostojna uporaba, opremljeni s potrebno signalizacijo in opremo za nemoteno gibanje, komunikacijo in orientacijo.

**PODATKI O SOFINANCIRANJU**

Skupna vrednost investicije za izgradnjo 11 oskrbovanih stanovanj znaša 2.961.486,90 EUR brez DDV.

Izgradnja oskrbovanih stanovanj bo delno sofinancirana tudi s sredstvi iz naslova Načrta za odpornost in okrevanje v okviru 2. javnega razpisa za izvajanje investicije: Zagotavljanje javnih najemnih stanovanj.

Dne 17.4.2025 je Ministrstvo za solidarno prihodnost izdalo sklep, na podlagi katere je Javni stanovanjski sklad Mestne občine Ljubljana upravičen do sofinanciranja projekta v znesku 700.000,00 EUR.

**POVEZAVA DO SPLETNEGA MESTA NAČRTA ZA OKREVANJE IN ODPORNOST**

<https://www.gov.si/zbirke/projekti-in-programi/nacrt-za-okrevanje-in-odpornost/>

**FOTOGRAFIJE**

**Slika, ki vsebuje besede na prostem, okno, stavba, nepremičnina

Vsebina, ustvarjena z umetno inteligenco, morda ni pravilna.**Slika, ki vsebuje besede na prostem, nebo, drevo, okno

Vsebina, ustvarjena z umetno inteligenco, morda ni pravilna.